[{"text_idx": "#000003", "text": "Priima\u0308gi Euroopa filmiauhindadest: komo\u0308o\u0308dia kategooria tundus ta\u0308navu kunstlik"}, {"text_idx": "#000004", "text": "Na\u0308dalavahetusel jagati Reykjavikis va\u0308lja Euroopa filmiauhinnad, kus o\u0303htu suurim vo\u0303itja oli Ruben O\u0308stlundi film \"Kurbuse kolmnurk\". Auhinnagalal kohal ka\u0308inud filmikriitik Tristan Priima\u0308e so\u0303nul on igati kohane tunnustada filmi, mis la\u0308heb korda nii publikule, filmito\u0308o\u0308stusele kui ka z\u030cu\u0308riidele."}, {"text_idx": "#000005", "text": "\"Mingis mo\u0303ttes oli u\u0308llatav see isegi meeskonnale, et \"Kurbuse kolmnurk\" ko\u0303ik need auhinnad, kus ta nomineeritud oli, ka vo\u0303itis,\" selgitas ta ja lisas, et Ruben O\u0308stlundi film vo\u0303itis ko\u0303ik viis kategooriat, kus ta nomineeritud oli. \"Tiim oli sellest kohmetu, et nad paaris ka sellises kategoorias a\u0308ra vo\u0303itsid, kus oleks vo\u0303inud ka keegi teine saada, na\u0308iteks Zlatko Buric on ku\u0308ll va\u0308ga lahe na\u0308itleja ja tegi suurepa\u0308rase ta\u0308nuko\u0303ne, aga tal pole isegi filmis peaosa.\""}, {"text_idx": "#000006", "text": "Priima\u0308gi nentis, et kui u\u0308hest ku\u0308ljest on Burici premeerimine selles valguses ku\u0308sitav, siis teisalt ei saa O\u0308stlundile panna pahaks seda, et ta on teinud filmi, mis meeldib nii z\u030cu\u0308riidele, Euroopa filmito\u0308o\u0308stusele kui ka publikule. \"Kui sa oled teinud filmi, mis inimestele meeldib, siis on see ju ta\u0308nuva\u0308a\u0308rne.\""}, {"text_idx": "#000007", "text": "Seekordsete Euroopa filmiauhindade kurioosium oli parima komo\u0308o\u0308diafilmi kategooria vo\u0303itnud film \"Hea boss\", mille rez\u030cisso\u0308o\u0308rid u\u0308tlesid auhinda ka\u0308tte saades, et tegelikult neil ei olnud plaanis komo\u0308o\u0308diat teha. \"Mul on selle kategooriaga u\u0308ldse suur ku\u0308sima\u0308rk, sest see \"Hea boss\" oli pehmelt o\u0308eldes ainus vaadatav film, mis sellele kategooriale esitatud oli, kui see on Euroopa komo\u0308o\u0308dia hetkeseis, et kaks filmi on sisuliselt mittevaadatavad ja kolmas on mitte komo\u0308o\u0308dia, siis on naljategemisega Euroopas halvasti.\""}, {"text_idx": "#000008", "text": "\"Mulle tundus see kategooria ta\u0308navu kunstlik ja konstrueeritud, kas ollakse komo\u0308o\u0308dia osas liiga konservatiivsed vo\u0303i ei olegi ta\u0308napa\u0308eva korrektses Euroopas enam vo\u0303imalik normaalset nalja teha,\" to\u0303des ta."}, {"text_idx": "#000009", "text": "Samuti oli tema so\u0303nul vo\u0303rdlemisi oodatav, et dokumentaalfilmide kategoorias la\u0308heb solidaarsusha\u0308a\u0308l Ukrainale. \"Seega ei u\u0308llatanud \"Mariupolis 2\" vo\u0303it mitte kedagi, auhind la\u0308ks postuumselt Mantas Kvedaraviciusele, kes Ukrainas tapeti ning vastu vo\u0303ttis selle tema tu\u0308tar, need olid va\u0308gagi su\u0308damlikud hetked.\""}, {"text_idx": "#000010", "text": "\"Seda peab ku\u0308ll tunnistama, et Euroopa filmiakadeemia ja to\u0308o\u0308stus on ta\u0308ielikult Ukraina taga ning nad on Ukraina toetuseks valmis, seda oli seal mitmes momendis na\u0308ha, aasta kaastootmisauhind la\u0308ks kollektiivselt Ukraina produtsentidele selle eest, et nad u\u0308ritavad ta\u0308iesti vo\u0303imatutes oludes edasi tegutseda,\" selgitas Priima\u0308gi."}, {"text_idx": "#000011", "text": "Euroopa filmiauhindade gala saab osaks rahvusvahelisest auhinnakoridorist"}, {"text_idx": "#000013", "text": "Tristan Priima\u0308gi. Euroopa meistrivo\u0303istlused filmikunstis"}, {"text_idx": "#000014", "text": "Euroopa filmiauhindade suurvo\u0303itja on \"Kurbuse kolmnurk\""}, {"text_idx": "#000015", "text": "PO\u0308FF-il na\u0308eb Euroopa parima filmi auhinnale kandideerivaid linateoseid"}, {"text_idx": "#000016", "text": "Euroopa filmiakadeemia esimees: festivali puhul on oluline saavutada publikuga hea suhe"}, {"text_idx": "#000017", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000021", "text": "Polos\u030cywa andis va\u0308lja esimese eestikeelse singli"}, {"text_idx": "#000033", "text": "Arvustus. \"Tume paradiis\": pidu peo pa\u0308rast"}, {"text_idx": "#000034", "text": "Endla teater kuulutas va\u0308lja uue teatrijuhi konkursi"}, {"text_idx": "#000044", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000047", "text": "Edetabel. Aasta parimad albumid 2022"}, {"text_idx": "#000048", "text": "Aasta parimad albumid 2022. Isiklikud edetabelid"}, {"text_idx": "#000049", "text": "U\u0308levaade. Aasta parimad lood 2022"}, {"text_idx": "#000054", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]